《渔家傲 其一 题曹雪鸿荆溪钓隐图》
清代·董元恺

曹子家居荆水畔。一蓑烟雨堂中见。玉洞桃花看欲遍。

谁兼擅。磻溪写入鹅溪绢。

明月为钩虹作线。虚舟一任频回转。与世浮沉山水愿。

将图展。风波此地从君便。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。